SC โบรกแนะซื้อเป้า 4.60 บาท ชูปันผลเด่นยีลด์ 7% จับตากำไร Q2 โตเด่น 47%
SC โบรกแนะซื้อเป้า 4.60 บาท ชูปันผลเด่นยีลด์ 7% จับตากำไรไตรมาส 2/65 โตเด่น 47% ตามยอดขาย “นิวไฮ” เน้นแนวราบระดับบนแข็งแกร่ง
SC โบรกแนะซื้อเป้า 4.60 บาท ชูปันผลเด่นยีลด์ 7% จับตากำไรไตรมาส 2/65 โตเด่น 47% ตามยอดขาย “นิวไฮ”
18 ก.ค. 2565

บล.ฟินันเซีย ไซรัส ระบุในบทวิเคราะห์วันนี้ (18 ก.ค.65) ว่า  บริษัท เอสซี แอสเสท คอร์ปอเรชั่น จำกัด (มหาชน) หรือ SC คาดกำไรไตรมาส 2/2565 โตเด่น 47% เทียบไตรมาสก่อนหน้า และโต 10% เทียบช่วงเดียวกันของปีก่อน ตามทิศทางยอดขายที่ทำ New High รายไตรมาส โดยยังมีแรงหนุนหลักจากเน้นขายและโอนแนวราบระดับบนที่แข็งแกร่ง บวกกับอุปสงค์คอนโดที่ฟื้นตัว
ส่วนแนวโน้มกำไรครึ่งปีหลังปี 2565 จะเร่งขึ้นต่อ เทียบไตรมาสก่อนหน้า และ เทียบช่วงเดียวกันของปีก่อนในทุกไตรมาส จากการรุกเปิดตัวแนวราบ และเริ่มโอนคอนโดใหม่ 3 แห่งในไตรมาส 4/2565
ทั้งนี้คงประมาณการกำไรปีนี้โต 15% เทียบช่วงเดียวกันของปีก่อน ปัจจุบันหุ้นเทรดบน PE เพียง 5.5 เท่า พร้อมคาดให้ปันผลดี 7.3% คงราคาเป้าหมาย 4.60 บาท แนะนำ “ซื้อ”